Irati Majuelo

Irati Majuelo Itoiz (Iruñea, Nafarroa Garaia, 1993) nafar bertsolaria, itzultzailea eta irakaslea da. Itzulpengintza eta Interpretazioan graduatu zen Euskal Herriko Unibertsitatean eta horren ondotik literatura-teorian eta literatura erkatuan masterra egin zuen Bartzelonako Unibertsitatean. Gaur egun, EHUko Letren Fakultatean literatura-irakaslea da. 

 Biografia 

 Bertsolari ibilbidea 
Hezkuntza arautuan bertsolaritza ezagutu zuen bertsolari honek, Txantreako Bertso Eskolan eta Gasteizeko Unibertsitateko Bertso Eskolan ikasi izan du bertsotan. Bertsoen munduan murgildu zenetik hainbat txapelketetan parte hartu izan du. Gaztetan Nafarroako Eskolarteko Bertsolari Txapelketan, bertso paper edizioan 2005, 2008 eta 2009an eta bat bateko edizioan 2007, 2010 eta 2011an. Txapelketa horretan 2007 eta 2011an txapeldunorde izan zen, 2007an txikien mailan eta 2011an gazteen mailan eta horrek Euskal Herriko Eskolarteko Bertsolari Txapelketan parte hartzeko aukera eman zion, nahiz eta ez zen sailkatu.

2011n hartu zuen parte lehenengoz Nafarroako Bertsolari Txapelketan eta horren harira Gaztezulo aldizkariak elkarrizketa motz bat egin zion. 2017an eta 2019an berriz ere hartu zuen parte txapelketan finalera heltzeko aukerarik izan ez zuen arren.

2012an Bardoak: Nafarroako taldekako bertso ekimenean Julio Soto eta Unai Uberetagoenarekin batera "Desterratuak" izenpean jokatu zuen. 2014an Erika Lagoma, Haizea Beruete eta Saioa Alkaizarekin jokatu zuen "12 obario eta 11 pedrada" izenarekin. 2016ko edizioan ere parte hartu izan zuen.

Nafarroako Bertsozale Elkarteak antolatutako hainbat sariketa eta txapelketan parte hartu izan du; Bertsokabi Sariketan, Mariano Izetan eta Xalto Sarian besteak beste. Beste hainbat sarietan ere parte hartu izan du: Abra Saria, Berritxu Saria, Bertsokatu Txapelketa, Bertxoko Sariketa, Erniarraitz Saria, Lizardi Saria eta Xenpelar Saria.

2016an Mexikon bi jaialditan parte hartu zuen Nerea Ibarzabal eta Ane Labaka Mayozekin batera; Jornada Iberoamericana de niños y jóvenes poetas, troveros y versadores eta Festival de Decimistas y Versadores de Latinoamerica y el Caribe.

 Itzultzaile 
Itzulpengintza ikasketak egin zituen Gasteizen eta hainbat lan argitaratu ditu Argia aldizkarian 2018 eta 2019 urteetan. Horietan artean daude 2019ko martxoan greba feminista dela eta argitaratu zuen Ertzak gainezka, erdigunea hartzeko non Iazko Greba Feministak "Hemen gaude!" ozen esateko balio izan bazuen, esan dezaket aurtengoaren oihua "Eta asko dugu esateko!" izan dela bezalako esaldiak topa ahal ditugun, edota bertsolaritzaren ikerketa soziologikoa den Bigarren boom aroa.

 Euskara teknikari 

 2018an Euskara teknikaria izendatu zuten Izarbeibarko mankomunitatean euskara sustatzeko helburuarekin

 Argitalpenak 

 Hiria gure oinetan. Espazioaren irakurketa feministak euskal literaturan.  Susa argitaletxearen Lisipe bildumaren 17. liburua.

 Sariak 

 2017an Egile Berriendako Literatur Lehiaketan lehenengo saria eskuratu zuen, Hareazko gabiltza poesia lanarekin.

 Bertso arloko lorpenak 

 Txapelketak 
+Parte hartutakoak200520062007200820092010201120122013201420152016201720182019Nafarroako Eskolarteko Bertsolari TxapelketaEuskal Herriko Eskolarteko Bertsolari TxapelketaNafarroako Eskolarteko Bertsolari TxapelketaNafarroako Eskolarteko Bertsolari TxapelketaMariano IzetaBerritxu SariaAbra SariaXalto SariaBardoak: Nafarroako taldekako bertso ekimenaBardoak: Nafarroako taldekako bertso ekimenaBertsokabi SariketaLizardi SariaNafarroako Bertsolari TxapelketaNafarroako Eskolarteko Bertsolari Txapelketa
(Txapeldun orde)Nafarroako Eskolarteko Bertsolari TxapelketaEuskal Herriko Eskolarteko Bertsolari TxapelketaBardoak: Nafarroako taldekako bertso ekimenaBertsokatu TxapelketaNafarroako Bertsolari TxapelketaMariano IzetaNafarroako Bertsolari TxapelketaBerritxu SariaXenpelar SariaXalto SariaBertsokatu TxapelketaNafarroako Eskolarteko Bertsolari Txapelketa
(Txapeldun orde)Bertxoko SariketaErniarraitz SariketaHernandorena Saria

 Erreferentziak 

Kanpo estekak

Kategoria:Iruindarrak
Kategoria:XX. mendeko emakumeak
Kategoria:XXI. mendeko emakumeak
Kategoria:Emakume bertsolariak
Kategoria:Nafarroa Garaiko bertsolariak